
****

***ΟΡΘΗ ΕΠΑΝΑΛΗΨΗ***

**ΚΑΒΑΛΑ 7/11/2023**

**ΔΕΛΤΙΟ ΤΥΠΟΥ ΓΙΑ ΤΟΥΣ ΕΜΒΟΛΙΑΣΜΟΥΣ ΚΑΤΑ COVID-19**

**KAI ΤΗΣ ΓΡΙΠΗΣ**

**«Κάλλιον το προλαμβάνειν ή το θεραπεύειν»**

Ο Ιατρικός Σύλλογος Καβάλας συνιστά τους μαζικούς εμβολιασμούς κατά Covid-19 και της εποχικής γρίπης.

Σύμφωνα με τις οδηγίες της Εθνικής Επιτροπής Εμβολιασμών, τόσο η νόσος Covid-19, όσο και η γρίπη είναι μεταδοτικές νόσοι του αναπνευστικού συστήματος και μπορούν να προκαλέσουν από ήπια έως σοβαρή νόσο. Ο αποτελεσματικός τρόπος πρόληψης είναι ο εμβολιασμός. Σημειώνεται ότι αναμένεται πως κατά την προσεχή περίοδο γρίπης 2023-2024, ο ιός της γρίπης θα κυκλοφορήσει παράλληλα με τον ιό SARS-CoV-2, που προκαλεί τη νόσο COVID-19.

Οι ομάδες αυξημένου κινδύνου στις οποίες πρέπει να εφαρμόζεται συστηματικά και κατά προτεραιότητα ο εμβολιασμός έναντι της εποχικής γρίπης είναι οι παρακάτω:

**1**.Άτομα ηλικίας 60 ετών και άνω.

**2**.Παιδιά (6 μηνών και άνω) και ενήλικες με έναν ή περισσότερους από τους παρακάτω επιβαρυντικούς παράγοντες ή χρόνια νοσήματα:

* Χρόνια νοσήματα αναπνευστικού, όπως άσθμα, χρόνια αποφρακτική πνευμονοπάθεια
* Καρδιακή νόσο με σοβαρή αιμοδυναμική διαταραχή
* Ανοσοκαταστολή (κληρονομική ή επίκτητη)
* Μεταμόσχευση οργάνων και μεταμόσχευση μυελού των οστών
* Δρεπανοκυτταρική αναιμία (και άλλες αιμοσφαιρινοπάθειες)
* Σακχαρώδη διαβήτη ή άλλο χρόνιο μεταβολικό νόσημα
* Χρόνια νεφροπάθεια
* Χρόνιες παθήσεις ήπατος
* Νευρολογικά – νευρομυϊκά νοσήματα
* Σύνδρομο Down

**3**.Έγκυες γυναίκες ανεξαρτήτως ηλικίας κύησης, λεχωίδες και θηλάζουσες.

**4**.Άτομα με νοσογόνο παχυσαρκία (Δείκτη Μάζας Σώματος >40) και παιδιά με ΔΜΣ >95ηΕΘ.

**5**.Παιδιά που παίρνουν ασπιρίνη μακροχρόνια (π.χ. για νόσο Kawasaki, ρευματοειδή αρθρίτιδα και άλλα).

**-2-**

**6**.Άτομα που βρίσκονται σε στενή επαφή με παιδιά μικρότερα των 6 μηνών ή φροντίζουν άτομα με υποκείμενο νόσημα που αυξάνει τον κίνδυνο επιπλοκών της γρίπης.

**7**.Κλειστοί πληθυσμοί, όπως προσωπικό και εσωτερικοί σπουδαστές (σχολείων, στρατιωτικών και αστυνομικών σχολών, ειδικών σχολείων και τρόφιμοι και προσωπικό ιδρυμάτων κ.ά.).

**8**.Εργαζόμενοι σε χώρους παροχής υπηρεσιών υγείας (ιατρονοσηλευτικό προσωπικό, λοιποί εργαζόμενοι, φοιτητές επαγγελμάτων υγείας σε κλινική άσκηση) και σε κέντρα διαμονής προσφύγων-μεταναστών).

**9**.Άστεγοι.

**10**.Κτηνίατροι, πτηνοτρόφοι, χοιροτρόφοι, εκτροφείς, σφαγείς και γενικά άτομα που έρχονται σε συστηματική επαφή με πτηνά ή χοίρους.

Οι ομάδες αυξημένου κινδύνου στις οποίες πρέπει να εφαρμόζεται συστηματικά και κατά προτεραιότητα ο εμβολιασμός έναντι του ιού SARS-Cov-2 είναι οι παρακάτω:

**1**.Άτομα άνω των 65 ετών

**2.**Ανοσοκατασταλμένα άτομα (λόγω του υποκείμενου νοσήματος ή της

Θεραπευτικής αγωγής)

**3.**Άτομα που έχουν διαγνωστεί με κακοήθεια και λαμβάνουν ενεργό θεραπεία

**4.**Άτομα που πάσχουν από Χρόνια Νεφρική Ανεπάρκεια

**5.**Άτομα που πάσχουν από Χρόνια Ηπατική Ανεπάρκεια

**6.**Άτομα που έχουν διαγνωστεί με κάποιο Αναπνευστικό νόσημα (π.χ.

πνευμονική υπέρταση, μέτριο προς σοβαρό άσθμα ΧΑΠ)

**7.**Άτομα που πάσχουν από Σακχαρώδη Διαβήτη

**8.**Άτομα που έχουν διαγνωστεί με Καρδιακή ανεπάρκεια, ή με άλλα

Καρδιαγγειακά Νοσήματα

**9.** Άτομα που πάσχουν από νευρολογικά ελλείμματα (π.χ. εγκεφαλική

παράλυση, συγγενείςνευρολογικές ανωμαλίες)

**10.**Άτομα πουέχουν διαγνωστεί με HIV λοίμωξη

**11.**Άτομα με υψηλό δείκτη μάζας σώματος(ΒΜI >40)

**Ο Ιατρικός Σύλλογος επισημαίνει ότι η συνταγογράφηση των εμβολίων και όλων των φαρμάκων είναι ιατρική πράξη και διενεργείται μετά από αξιολόγηση του ιατρικού ιστορικού, της κλινικής εικόνας και της κλινικής εξέτασης του κάθε ασθενή. Όλα αυτά τα δεδομένα συνεκτιμώνται και επισπεύδουν ή αναβάλλουν για μικρό χρονικό διάστημα τον εμβολιασμό, τόσο για τη διασφάλιση της υγείας των πολιτών, όσο και για την έγκαιρη και υψηλότερη εμβολιαστική κάλυψη.**

**Η ΠΡΟΕΔΡΟΣ Η ΓΡΑΜΜΑΤΕΑΣ**

**ΑΝΑΣΤΑΣΙΑ ΑΝΤΩΝΙΟΥ-ΠΟΥΓΓΟΥΡΑ ΠΑΝΑΓΙΩΤΑ ΧΛΩΡΟΠΟΥΛΟΥ-ΤΣΑΚΝΑΚΗ**